| Derbisangl. *Derby* |
| --- |
| *Miesto vaizdas* |
|  |
| 

DerbisDerbis

17°23′0″ p. pl. 123°41′0″ r. ilg.﻿ / ﻿17.38333°š. pl. 123.68333°r. ilg.﻿ / 17.38333; 123.68333﻿ (Derbis (Australija))Koordinatės: 17°23′0″ p. pl. 123°41′0″ r. ilg.﻿ / ﻿17.38333°š. pl. 123.68333°r. ilg.﻿ / 17.38333; 123.68333﻿ (Derbis (Australija)) |
|  |
| **Valstybė** | Australijos vėliava Australija |
| **Valstija** | Vakarų Australija Vakarų Australija |
|  |
| **Gyventojų** (2016) | 3 325  |
| **Altitudė** | 8 m |
|  |
| **Pašto kodas** | 6728 |

**Derbis** (angl. *Derby*) – nedidelis miestas Vakarų Australijos šiaurėje, Kimberlio regione, Derbio-Vakarų Kimberlio savivaldybės centras. Įsikūręs Kingo įlankos pakrantėje, nedidelio pusiasalio vakaruose, netoli Ficrojaus žiočių, apie 220 km į šiaurės rytus nuo regiono didžiausio miesto Brumo. 3325 gyventojai (2016 m.), beveik pusė (47,2 %) – aborigenų kilmės.

Veikia jūrų uostas (išvežamos cinko ir švino rūdos), administracinės įstaigos, mokyklos, muziejus, meno galerija, ligoninė. Yra oro uostas. Derbis yra pagrindinė „Skraidančio gydytojo tarnybos" (*Flying Doctor Service*) bazė Kimberlio regione. Sausuoju sezonu lankomas turistų.

Kingo įlankoje prie Derbio vyksta didžiausi Australijoje ir vieni didžiausių pasaulyje potvynių ir atoslūgių svyravimai (iki 11,8 m).

Istorija
--------

1879 m. būsimo miesto apylinkes tyrinėjo australų keliautojas Aleksandras Forestas (*Alexander Forrest*). 1883 m. Kingo įlankos pakrantėje įkurtas uostas Ficrojaus upės regiono gyvulininkystės ūkiams aptarnauti. Gyvenvietė pavadinta tuometinio Didžiosios Britanijos kolonijų ministro Edvardo Henrio Stanlio (*Edward Henry Stanley*), Derbio grafo, garbei. Netrukus Derbyje įsikūrė valdžios įstaigos, viešbutis, pastatyta prieplauka, įrengtas arklių tramvajus. Derbio augimą 1886 m. paskatino trumpai trukusi Kimberlio aukso karštinė. 1921 m. tarp Derbio ir Perto pradėti pirmieji Australijoje reguliarūs skrydžiai. Vienu metu keleivinis oro maršrutas Pertas–Derbis buvo ilgiausias pasaulyje. XX a. viduryje Derbio pakraštyje veikė leprozoriumas. Miesto apylinkėse rasta naudingųjų iškasenų: naftos, deimantų, granito, švino ir cinko rūdų. 2001 m. Derbyje buvo 3662, 2011 m. – 3261 gyventojas.

Galerija
--------

* Tuščiaviduris baobabas Derbio apylinkėse tradiciškai, bet nepagrįstai laikomas buvusiu medžiu-kalėjimuTuščiaviduris baobabas Derbio apylinkėse tradiciškai, bet nepagrįstai laikomas buvusiu medžiu-kalėjimu
* Derbio prieplauka atoslūgio metuDerbio prieplauka atoslūgio metu
* Turistų lankomo Gibo Upės kelio pradžia DerbyjeTuristų lankomo Gibo Upės kelio pradžia Derbyje

Šaltiniai
---------

1. 1 2  *Derby* Archyvuota kopija 2019-03-15 iš Wayback Machine projekto. 2016 Census QuickStats, Australian Bureau of Statistics, 2021-12-10. Nuoroda tikrinta 2022-02-14.
2. 1 2  *Derby* Archyvuota kopija 2022-02-15 iš Wayback Machine projekto. Derby Visitor Centre. Nuoroda tikrinta 2022-02-14.
3. ↑  *Derby*, Encyclopaedia Britannica. Nuoroda tikrinta 2022-02-14.
4. ↑  *Tides*, Derby Tourism. Archyvuota 2007-02-18. Nuoroda tikrinta 2022-02-14.
5. ↑  *Derby*, City Population. Nuoroda tikrinta 2022-02-14.
6. ↑  Vanessa Mills, Leah McLennan, *Kimberley's iconic 'prison tree' never used as holding cell for Aboriginal prisoners*, ABC News, 2017-03-23. Nuoroda tikrinta 2022-02-15.